stanford-oval/wikipedia huggingface dataset:
Volvo 940 ja 960

Volvo 940 ja 960 ovat Volvon vuosina 1990–1998 valmistamia edustusluokan henkilöautomalleja, jotka korvasivat aiemman 700-sarjan. Ne eivät olleet täysin uusia malleja, vaan edeltäjistään uudistettuja versioita. Vuonna 1996 960-mallin sedanin nimeksi vaihtui S90 ja farmarista puolestaan tuli V90. 900-sarjan seuraajaksi tuli Volvo S80, joka oli etuvetoinen ja päätti takavetoisten Volvojen aikakauden.
Volvo 940

| Volvo 940 |
| --- | --- |

Valmistustiedot
Valmistusmaa:   Belgia  Kanada  Ruotsi  Thaimaa
Valmistaja:  Volvo
Valmistusvuodet:  1990–1998
Korimalli:  4-ovinen sedan 5-ovinen farmari
Luokka:  E-segmentti
Edeltäjä:  Volvo 740
Seuraaja:  Volvo S80
Teknisesti samankaltaisia:  Volvo 960
Tekniset tiedot
Moottori:  R4 R6
Iskutilavuus:  2,0–2,4 l
Polttoaine:  bensiini diesel
Vetotapa:  takaveto
Vaihteisto:  4-vaihteinen manuaali 5-vaihteinen manuaali 4-vaihteinen automaatti
Volvo 940 esiteltiin syksyllä 1990 korvaamaan 740, joka jäi kuitenkin vielä mallistoon vuoteen 1992 saakka. Ulkonäöllisinä muutoksina keulan ja perän muotoilu oli aiempaa pehmeämpää. Uutena turvaominaisuutena sekä 940- että 960-malleissa oli SIPS-sivutörmäyssuoja, jota myöhempinä mallivuosina täydennettiin etuistuimiin asennetuilla sivuturvatyynyillä.
Volvo 960

| Volvo 960 |
| --- | --- |

Valmistustiedot
Valmistusmaa:   Ruotsi
Valmistaja:  Volvo
Valmistusvuodet:  1990–1998
Muut nimet:  Volvo S90 Volvo V90
Korimalli:  4-ovinen sedan 5-ovinen farmari
Luokka:  E-segmentti
Edeltäjä:  Volvo 760
Seuraaja:  Volvo S80
Teknisesti samankaltaisia:  Volvo 940
Tekniset tiedot
Moottori:  R4 R6 V6
Iskutilavuus:  2,0–2,9 l
Polttoaine:  bensiini diesel
Vetotapa:  takaveto
Vaihteisto:  5-vaihteinen manuaali 4-vaihteinen automaatti
Ylellisempi Volvo 960 esiteltiin syksyllä 1990 760-mallin korvaajaksi. Edeltäjänsä tavoin sen kojelauta oli erilainen kuin 940-mallissa.
Syksyllä 1994 Volvo 960 sai entisiä matalammat ajovalot ja pehmeämmin muotoillut puskurit. 940-malliin vastaavia uudistuksia ei tehty.
Vuonna 1996 Volvon uuden nimeämiskäytännön mukaisesti sedanista tuli S90 ja farmarista V90.
Aiheesta muualla

Kuvia tai muita tiedostoja aiheesta Volvo 940 ja 960 Wikimedia Commonsissa
Farmarikorinen Volvo 940 GL.
Facelift-mallin Volvo 960.
Ukon Salminen

REDIRET Salminen (täsmennyssivu)
Hoikkalampi

Hoikkalampi voi tarkoittaa seuraavia:
Hoikkalampi, lampi Kannonkoskella
Hoikkalampi, lampi Karstulassa
Hoikkalampi, lampi Kivijärvellä
Hoikkalampi, lampi Kuopiossa lähellä Kukkamäkeä
Hoikkalampi, lampi Perhossa lähellä Mäkelän kylää
Hoikkalampi, lampi Pihtiputaalla lähellä Kärväskylää
Hoikkalampi, lampi Soinissa lähellä Pahankalanperää
Hoikkalampi lampi Suonenjoella
Hoikkalampi, lampi Viitasaarella
Hoikkalampi, lampi Virroilla
Iso Hoikkalampi, lampi Karstulassa
Iso Hoikkalampi, lampi Ähtärissä lähellä Myllymäkeä.
| --- | --- |
: Tämä on täsmennyssivu, jolla luetellaan useita samannimisiä järviä.
Antonio da Cudan

Antonio da Cudan kotipihallaan Italiassa vuonna 2006.
Antonio Ruben da Cudan (s. 1940 Italia) on italialaissyntyinen kuvanveistäjä, jolla on useita isoja pronssiveistoksia Suomessa, muun muassa Helena Takalon patsas Pyhäjärvellä, Tapiolan Garden-hotellin vieressä oleva veistos, Raahessa suihkulähdeveistos "Täysikuu", Ylivieskassa "Elämän vesi" -patsas, sekä Jämsän laskettelijapatsas.
Kuvia julkisista teoksista

Syntymä/Creazione spaziale, 1977, Helsingin Kätilöopiston edessä.
Luominen avaruudessa, 1980, Espoo.
Elämän vesi, 1985, Ylivieska.
Elämän vesi, 1985, Ylivieska.
Feriatis -rautatien rakentamisen 100-vuotisjuhlamuistomerkki, 1986, Ylivieska.
Jussi Kurikkalan patsas, 1989, Kalajoki.
Laskettelija, 1991, Jämsä.
Täysikuu, 1996, Raahe.
Helena Takalon patsas, 2006, Pyhäjärvi.
Aiheesta muualla

Antonio da Cudanin kotisivut (Arkistoitu – Internet Archive)
Kuvataiteilijat 1986, s. 50.  Suomen taiteilijaseura, 1987.  ISBN 951-95546-3-7
'
Flamanvillen ydinvoimalaitos

Flamanvillen ydinvoimalaitos
Flamanvillen ydinvoimalaitos sijaitsee Ranskan Normandiassa. Voimalassa on kolme reaktoria. Laitoksen omistaa Électricité de France.
Flamanvillen kaksi ensimmäistä reaktoria ovat Framatomen toimittamia 1330 megawatin painevesireaktoreita. Ensimmäisen reaktorin rakentaminen aloitettiin joulukuussa 1979, ja se aloitti sähköntuotannon joulukuussa 1985. Toista reaktoria alettiin rakentaa toukokuussa 1980, ja sähköntuotanto alkoi heinäkuussa 1986.
Flamanvillen kolmas reaktori on 1630 megawatin EPR-painevesireaktori, jonka toimitti Areva. Sen rakennustyöt aloitettiin joulukuussa 2007, ja reaktorin odotettiin valmistuvan vuonna 2012. Rakennusprojekti viivästyi pahasti. Suuria ongelmia tuotti Arevan Creusot’n takomolla valmistama reaktorin paineastia. Vuonna 2015 havaittiin, että sen teräksen hiilipitoisuus on suunniteltua korkeampi. Ranskan ydinturvallisuusviranomainen on vaatinut, että paineastian kansi vaihdetaan uuteen. Vuonna 2018 havaittiin ongelmia sekundääripiirin hitsisaumoissa, ja niiden korjaaminen viivästytti projektia lisää ja aiheutti kustannuksia. Reaktori alkoi tuottaa sähköä joulukuussa 2024. Reaktorin kustannusarvio on noussut alkuperäisestä 3,3 miljardista eurosta 13,2 miljardiin.
Opel Monza

| Opel Monza |
| --- | --- |

Valmistustiedot
Valmistusmaa:   Saksa
Valmistaja:  Opel
Konserni:  General Motors
Valmistusvuodet:  1978–1986
Muut nimet:  Vauxhall Royale Coupé
Korimalli:  3-ovinen coupé
Luokka:  E-segmentti
Edeltäjä:  Opel Commodore Coupé
Teknisesti samankaltaisia:  Opel Senator A
Tekniset tiedot
Pohjalevy:  GM V
Moottori:  R4 R6
Iskutilavuus:  2,0–3,0 l
Polttoaine:  bensiini
Vetotapa:  takaveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti 4-vaihteinen automaatti
Opel Monza on Opelin vuosina 1978–1986 valmistama edustusluokan coupé-korinen automalli, joka perustuu tekniikaltaan Opel Senatoriin. Isossa-Britanniassa sitä myytiin nimellä Vauxhall Royale Coupé, sillä Royale oli Senatorin brittiläinen vastine.
Vuoden 1982 uudistuksessa malli sai muun muassa uudet ajovalot, etupuskurin ja etusäleikön.
Facelift-mallin Opel Monza.
Seuraavana vuonna esiteltiin Monza GSE, jossa oli urheilullisempi korimuotoilu, Recaron urheiluistuimet ja digitaalinen mittaristo.
Opel Monza GSE
Aiheesta muualla

Kuvia tai muita tiedostoja aiheesta Opel Monza Wikimedia Commonsissa
Opelin automallit
| --- | --- |
Nykyiset henkilöautomallit:  Astra  Crossland  Corsa  Grandland  Insignia  Mokka 
Nykyiset pakettiautot:  Combo  Movano  Vivaro 
Konseptiautot:  Aero GT  Opel Antara GTC  CD  Diesel Rekordwagen  Eco Speedster  Frogster  Frua Diplomat  G90  GT 2  Insignia  Maxx  OPC X-Treme  Snowtrekker  Trixx 
Entiset mallit:  Adam  Admiral  Agila  Ampera  Ampera-e  Antara  Arena  Ascona  Blitz  Calais  Calibra  Campo  Captain  Cascada  Commodore  Darracq  Diplomat  Frontera  Gemini  GT  GT (2007)  Kadett  Kapitän  Karl  Laubfrosch  Lutzmann  Manta  Meriva  Monterey  Monza  Olympia  Omega  Rekord  Senator  Signum  Sintra  Speedster  Tigra  Vectra  Zafira
Salminen (täsmennyssivu)

Salminen tarkoittaa seuraavia:
Salminen, sukunimi
J. N. Salminen Oy, tamperelainen nahkatehdas
Radio Salminen, Iisalmessa toiminut paikallisradioasema
Salminen, kylä Kuusamossa
Salminen, kylä Nilsiässä
Salminen, kylä Suonenjoella
Salminen, kylä Vieremällä
Salminen, rautatieseisake Jokioisissa
Salminen, rautatieliikennepaikka Suonenjoella
Salminen, järvi Itä-Karttulassa Karttulan kunnassa
Salminen, järvi Airakselassa Karttulan kunnassa
Salminen, järvi Kuhmossa
Salminen, järvi Lapinlahdella
Salminen, järvi Muhoksella
Salminen, järvi Posiolla
Salminen, järvi Sonkajärvellä
Salminen, järvi Sotkamossa
Salminen, järvi Taivalkoskella
Iso-Salminen, järvi Saarijärvellä ja Äänekoskella
Pieni-Salminen, järvi Konginkankaalla
Ukon Salminen, eteläisempi kahdesta samannimisestä järvestä Kuopion Airakselassa
Ukon Salminen, pohjoisempi kahdesta samannimisestä järvestä Kuopion Airakselassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salminen”, voi hakea sivunnimihaulla, laajalla sivunnimihaulla tai tekstihaulla.
Mercedes-Benz M-sarja (W163)

| Mercedes-Benz W163 |
| --- | --- |

Valmistustiedot
Valmistusmaa:   Itävalta  Yhdysvallat
Valmistaja:  Mercedes-Benz
Valmistusvuodet:  1997–2005
Korimalli:  5-ovinen katumaasturi
Luokka:  J-segmentti
Seuraaja:  Mercedes-Benz W164
Tekniset tiedot
Moottori:  R4 R5 V6 V8
Iskutilavuus:  2,3–5,4 l
Polttoaine:  bensiini diesel
Vetotapa:  neliveto
Vaihteisto:  5-vaihteinen manuaali 5-vaihteinen automaatti
Mercedes-Benz W163 on Mercedes-Benz M-sarjan ensimmäisen sukupolven malli, jota valmistettiin vuosina 1997–2005. Sen seuraajaksi tuli W164.
Mercedes-Benz W163 (1997–2005)

1990-luvun alussa Mercedes-Benz suunnitteli silloin 11 vuotta tuotannossa olleen G-sarjan korvaamista uudella mallilla, ja aloitti vuoden 1991 alussa yhteistyön Mitsubishin kanssa auton kehittämiseksi. Keväällä 1992 hanke kuitenkin päättyi teknisten vaikeuksien vuoksi, jolloin Mercedes-Benz alkoi itsenäisesti kehittää uutta automalliaan ja suunnitella sen valmistusta varten uuden tehtaan rakentamista Yhdysvaltoihin. Kehitystyön lopputuloksena syntyi M-sarja, joka esiteltiin Detroitin autonäyttelyssä tammikuussa 1997. Sitä valmistettiin edellisenä vuonna valmistuneella tehtaalla Yhdysvaltojen Alabamassa sekä myös G-sarjan kanssa samalla, Magna Steyrin omistamalla tehtaalla Itävallan Grazissa. M-sarja ei kuitenkaan alustavista suunnitelmista poiketen korvannut G-sarjaa, vaan malleja on valmistettu rinnakkain.
Vuoden 2002 Euro NCAP -kolaritestistä W163 sai tulokseksi neljä tähteä viidestä.
Vuonna 2001 tulivat uudet puskurit ja kirkaslasiset ajovalot. Sivuvilkut siirtyivät lokasuojista sivupeileihin.
Aiheesta muualla

Kuvia tai muita tiedostoja aiheesta Mercedes-Benz M-sarja (W163) Wikimedia Commonsissa
Facelift-mallin Mercedes-Benz W163.
BMW 5-sarja (G30)

| BMW G30 |
| --- | --- |

Valmistustiedot
Valmistusmaa:   Indonesia  Intia  Itävalta  Kiina  Malesia  Saksa  Thaimaa  Venäjä
Valmistaja:  BMW
Valmistusvuodet:  2016–2023
Korimalli:  4-ovinen sedan 5-ovinen farmari
Luokka:  E-segmentti
Edeltäjä:  BMW F10
Seuraaja:  BMW G60
Teknisesti samankaltaisia:  BMW G01 BMW G02 BMW G05 BMW G06 BMW G07 BMW G11 BMW G15 BMW G16 BMW G20 BMW G22 BMW G29 BMW G32 Toyota Supra (A90)
Tekniset tiedot
Pohjalevy:  BMW CLAR
Moottori:  R4 R6 V8
Iskutilavuus:  2,0–4,4 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 8-vaihteinen automaatti 7-vaihteinen kaksoiskytkin
BMW G30 on BMW 5-sarjan seitsemännen sukupolven malli, jota valmistettiin vuosina 2016–2023. Se korvasi edeltäneen F10-mallin ja seuraajaksi tuli G60.
BMW 5-sarja (G30) 2016–2023

BMW G30 julkistettiin syksyllä 2016, ja se tuli markkinoille vuoden 2017 alussa. Malli perustuu samalle pohjalevylle kuin esimerkiksi suurempi 7-sarja (G11). Ulkonäöltään malli ei ole muuttunut huomattavasti edeltäjäänsä verrattuna. Kooltaan G30 on edeltäjäänsä 36 millimetriä pidempi ja kuusi millimetriä leveämpi, mutta auton paino on kuitenkin pudonnut uuden perusrakenteen ansiosta. Ilmanvastuskerroin 0,22 on hyvin alhainen. Farmarimalli Touring esiteltiin Geneven autonäyttelyssä keväällä 2017.
Vuoden 2017 Euro NCAP -kolaritestistä BMW G30 sai tulokseksi täydet viisi tähteä.
Shanghain autonäyttelyssä huhtikuussa 2017 esiteltiin ainoastaan Kiinan markkinoilla myytävä pidempiakselivälinen versio, jonka akseliväli on 133 millimetriä perusmallia pidempi.
Kesällä 2020 tuli aiempaa leveämpi etusäleikkö. Myös ajo- ja takavaloihin tehtiin muutoksia.
Aiheesta muualla

Kuvia tai muita tiedostoja aiheesta BMW 5-sarja (G30) Wikimedia Commonsissa
BMW G31 Touring
BMW M5 (F90)
Mercedes-Benz C-sarja (W203)

| Mercedes-Benz W203 |
| --- | --- |

Valmistustiedot
Valmistusmaa:   Brasilia  Etelä-Afrikka  Indonesia  Intia  Malesia  Saksa  Thaimaa  Vietnam
Valmistaja:  Mercedes-Benz
Konserni:  DaimlerChrysler
Valmistusvuodet:  2000–2006
Korimalli:  4-ovinen sedan 5-ovinen farmari
Luokka:  D-segmentti
Edeltäjä:  Mercedes-Benz W202
Seuraaja:  Mercedes-Benz W204
Teknisesti samankaltaisia:  Mercedes-Benz CL203
Tekniset tiedot
Moottori:  R4 R5 V6 V8
Iskutilavuus:  1,8–5,4 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 5-vaihteinen automaatti 7-vaihteinen automaatti
Mercedes-Benz W203 on Mercedes-Benz C-sarjan toisen sukupolven malli, jota valmistettiin vuosina 2000–2006. Se korvasi edeltäneen W202-mallin ja seuraajaksi tuli W204. C-sarjan coupé-mallia myytiin aluksi C Sportcoupé -nimellä, mutta vuonna 2008 se nimettiin omaksi CLC-sarjakseen. Coupén valmistus jatkui aina vuoteen 2011 saakka.
Mercedes-Benz W203 (2000–2006)

Mercedes-Benz W203 esiteltiin kesällä 2000 neliovisena sedanina, farmarimalli (S203) saapui seuraavana vuonna.
Vuoden 2002 Euro NCAP -kolaritestistä W203 sai tulokseksi täydet viisi tähteä.
Alkuvuonna 2004 tehtiin pieniä uudistuksia sekä ulko- että sisäpuolelle.
Aiheesta muualla

Kuvia tai muita tiedostoja aiheesta Mercedes-Benz C-sarja (W203) Wikimedia Commonsissa
Farmarikorinen Mercedes-Benz C200 Kompressor.
Facelift-mallin Mercedes-Benz C230.
Audi 200

Audi 200 on Audin vuosina 1979–1991 valmistama edustusluokan automalli, joka oli Audi 100:n ylellisempi sisarmalli.
Audi 200 C2 (1979–1982)

| Audi 200 C2 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  1979–1982
Korimalli:  4-ovinen sedan
Luokka:  E-segmentti
Seuraaja:  Audi 200 (C3)
Teknisesti samankaltaisia:  Audi 100 (C2)
Tekniset tiedot
Pohjalevy:  Volkswagen Group C2
Moottori:  R5
Iskutilavuus:  2,1 l
Polttoaine:  bensiini
Vetotapa:  etuveto neliveto
Vaihteisto:  5-vaihteinen manuaali 3-vaihteinen automaatti
Audi 100 (C2) -malliin perustuva ensimmäisen sukupolven Audi 200 esiteltiin syksyllä 1979. Siinä oli aina viisisylinterinen 2,1-litrainen bensiinimoottori, jonka teho vapaasti hengittävässä 5E-mallissa on 136 hevosvoimaa ja turboahdetussa 5T-mallissa 170 hevosvoimaa.
Audi 200 C3 (1983–1991)

| Audi 200 C3 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  1983–1991
Korimalli:  4-ovinen sedan 5-ovinen farmari
Luokka:  E-segmentti
Edeltäjä:  Audi 200 (C2)
Teknisesti samankaltaisia:  Audi 100 (C3) Audi V8
Tekniset tiedot
Pohjalevy:  Volkswagen Group C3
Moottori:  R5
Iskutilavuus:  2,1–2,3 l
Polttoaine:  bensiini
Vetotapa:  etuveto neliveto
Vaihteisto:  5-vaihteinen manuaali 3-vaihteinen automaatti 4-vaihteinen automaatti
Audi 100 (C3) -malliin perustuva toisen sukupolven Audi 200 esiteltiin syksyllä 1983. Erot 100-malliin verrattuna olivat leveämmät ajovalot ja erilainen etupuskuri. Myös kojelaudassa oli eroavaisuuksia. Vuonna 1984 sedanin rinnalle tuli farmarikorinen Avant.
Vuonna 1988 malli sai faceliftin samoihin aikoihin kuin sisarmalli Audi 100. Näkyvin ulkoinen muutos olivat uudenlaiset ovenkahvat. Kojetaulu oli nyt samanlainen sekä 100- että 200-malleissa.
Aiheesta muualla

Kuvia tai muita tiedostoja aiheesta Audi 200 Wikimedia Commonsissa
Facelift-mallin Audi 200 C3.
Facelift-mallin Audi 200 C3 Avant.
Njazi Kuqi

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 25. maaliskuuta 1983 (ikä 41)
Syntymäpaikka: Vučitrn, Serbia, Jugoslavia
Pelipaikka: hyökkääjä
Pituus: 192 cm
Paino: 85 kg
Lempinimi: Nasse
Junioriseurat
1995–1996: KaPa-51
1997–1998: HJK
1999: FinnPa
2000–2001: Jokerit
Seurat
| Vuodet | Seura | O | (M) |
| 2001 | Jokerit | 6 | (1) |
| 2002–2004 | FC Lahti | 53 | (16) |
| 2005–2006 | Birmingham City | 0 | (0) |
| 2006 | → Blackpool (laina) | 4 | (0) |
| 2006 | → Peterborough United (laina) | 1 | (0) |
| 2006 | Groningen | 0 | (0) |
| 2007 | Carl Zeiss Jena | 1 | (0) |
| 2007 | → Carl Zeiss Jena II | 9 | (3) |
| 2008–2010 | TuS Koblenz | 52 | (11) |
| 2010 | Stevenage | 1 | (0) |
| 2010 | Dundee | 3 | (0) |
| 2011 | TPS | 21 | (8) |
| 2011–2012 | Panionios | 24 | (10) |
| 2012–2013 | Atromitos | 20 | (1) |
| 2014 | Pro Vercelli | 7 | (0) |
| 2014–2015 | Olympiakos Volou | 8 | (3) |
| 2015 | Sonnenhof Großaspach | 8 | (0) |
| 2016 | PK-35 Vantaa | 12 | (8) |
| 2016–2017 | Inter Turku | 20 | (14) |
| 2017–2018 | ATK | 6 | (1) |
| 2019 | HIFK | 9 | (0) |
| Yhteensä | Yhteensä | 260 | (68) |
Maajoukkue
| 2003–2004 | Suomi U21 | 8 | (3) |
| 2005–2013 | Suomi | 12 | (5) |
 Seurajoukkueuran tilastot kattavat vain kansalliset sarjat, päivitetty 12. kesäkuuta 2023.
Njazi Kuqi (s. 25. maaliskuuta 1983 Vučitrn, Serbia, Jugoslavia) on suomalainen uransa päättänyt jalkapalloilija. Hän oli pelipaikaltaan hyökkääjä. Kuqi on taustaltaan Kosovon albaani. Myös hänen veljensä Shefki ja Albert ovat jalkapalloilijoita.
Ura

Kuqi pelasi Suomessa pääsarjauransa ensimmäiset vuodet FC Jokereissa ja FC Lahdessa.
Ura > Isolla rahalla Birminghamiin

Kuqi siirtyi vuoden 2005 alussa FC Lahdesta noin 571 000 euron siirtosummalla Englannin valioliigan Birminghamiin. Peliaikaa ei kuitenkaan tullut, joten hänet lainattiin vuoden 2006 alkupuolella Ykkösliigan Blackpooliin sekä pian tämän jälkeen Kakkosliigan Peterboroughiin. Kauden päätteeksi Birminghamin ja Kuqin välinen sopimus purettiin.
Ura > Hollannin pääsarjan kautta Saksan 2. Bundesliigaan

Toukokuussa 2006 Kuqi solmi sopimuksen Hollannin Eredivisien Groningenin kanssa, josta hänet myöhemmin irtisanottiin elokuussa harjoituksissa sattuneen välikohtauksen takia.
Tämän jälkeen hän antoi näyttöjä Englannin mestaruussarjan Ipswichille sekä Ykkösliigan Millwallille saamatta kuitenkaan sopimusta. Vuoden 2007 alussa jo pitkän aikaa ilman seuraa ollut Kuqi kävi näytillä Saksan 2. Bundesliigan FC Carl Zeiss Jenassa, jonne hän sai kauden 2007–08 loppuun asti kestävän sopimuksen. Kuqi pelasi Jenan paidassa keväällä kuitenkin vain yhdessä ottelussa, ja elokuussa 2007 hänen ilmoitettiin purkaneen sopimuksensa saksalaisseuran kanssa. Kuqi oli tämän jälkeen jälleen jonkin aikaa ilman joukkuetta, kunnes hän solmi tammikuussa 2008 kesäkuuhun 2009 asti ulottuvan sopimuksen TuS Koblenzin kanssa. Koblenz pelaa samalla sarjatasolla kuin Kuqin edellinen seura Jena. Koblenzissa Kuqi on onnistui ensimmäisellä kaudella neljä kertaa maalin teossa pelaamissaan yhdeksässä ottelussa.
Lopulta Kuqi jäi kuitenkin vähälle peliajalle Koblenzissa. Hän kävi näytillä veljensä edustamassa mestaruussarjajoukkue Swanseassa, mutta jäi ilman sopimusta. Elokuussa 2010 Kuqi siirtyi pelaamaan ottelukohtaisella sopimuksella kakkosliigajoukkue Stevenageen, missä hän pelasi vain yhden sarjaottelun. 1. syyskuuta Kuqi siirtyi vuoden mittaisella sopimuksella Skotlannin 1. divisioonassa pelaavaan Dundee FC:n joukkueeseen.. Hänen sopimuksensa irtisanottiin kuitenkin jo lokakuussa yhdessä kahdeksan muun pelaajan kanssa seuran talousvaikeuksien vuoksi.
Ura > Paluu Suomeen

28. maaliskuuta 2011 Turun Palloseura julkisti kotisivuillaan solmineensa Njazi Kuqin kanssa kauden 2011 kattavan sopimuksen. Kuqi pelassi TPS:ssä yhden kauden, tehden 21 ottelussa kahdeksan maalia. Hänen hyvät otteensa onnistuivat herättämään jälleen mielenkiintoa ulkomailla, ja niinpä Kuqi jätti Turun jo samana vuonna, 2011.
Ura > Uudestaan ulkomaille

Syyskuussa 2011 kreikkalainen Panionios FC solmi sopimuksen Kuqin kanssa. Hän teki maalin heti ensimmäisessä ottelussaan. Kaudella 2011–2012 Kuqi oli Kreikan Superliigan 7. paras maalintekijä 10 osumallaan. Kuqin seura Panionios sijoittui kuudentoista joukkueen sarjassa lopulta kahdenneksitoista .
Ura > Temperamenttinen luonne

Kuten isoveljensä Shefki, myös Njazi on tunnettu voimakkaasta temperamentistaan, joka on johtanut hänet myös vaikeuksiin. Kuqi kärsi kaudella 2004 puolen vuoden pelikiellon tönäistyään tuomaria talven harjoitusturnauksessa. Keväällä 2005 puolestaan Kuqi ja Toni Koskela asetettiin maajoukkueissa määräaikaiseen pelikieltoon, kun he olivat poistuneet luvatta Tšekissä U21-maajoukkueen majapaikasta ottelun jälkeen juhlistamaan Njazin syntymäpäiviä Prahaan. Myös Groningen-sopimus vuonna 2006 purkautui välikohtauksen takia.
Ura > Maajoukkue

Kuqi debytoi miesten maajoukkueessa 12. maaliskuuta 2005 Kuwaitia vastaan ja teki heti maalin. Yhteensä hän on pelannut maajoukkuepaidassa kaksitoista ottelua ja tehnyt viisi maalia.
BMW 5-sarja (E39)

| BMW E39 |
| --- | --- |

Valmistustiedot
Valmistusmaa:   Saksa
Valmistaja:  BMW
Valmistusvuodet:  1995–2004
Korimalli:  4-ovinen sedan 5-ovinen farmari
Luokka:  E-segmentti
Edeltäjä:  BMW E34
Seuraaja:  BMW E60
Tekniset tiedot
Moottori:  R4 R6 V8
Iskutilavuus:  2,0–4,9 l
Polttoaine:  bensiini diesel
Vetotapa:  takaveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti 5-vaihteinen automaatti
BMW E39 on BMW 5-sarjan neljännen sukupolven malli, jota valmistettiin vuosina 1995–2004. Se korvasi edeltäneen E34-mallin ja seuraajaksi tuli E60.
BMW M5

Syksyllä 1998 esiteltiin 5-sarjan urheilumalli M5, jossa oli moottorina 4,9-litrainen V8 teholtaan 400 hevosvoimaa ja voimansiirtona kuusivaihteinen manuaalivaihteisto. Vakiovarustukseen sisältyi 18 tuuman kevytmetallivanteet, ESP ja nahkaverhoillut urheiluistuimet.
Aiheesta muualla

Kuvia tai muita tiedostoja aiheesta BMW 5-sarja (E39) Wikimedia Commonsissa
BMW E39 Touring
Facelift-mallin BMW E39.
Facelift-mallin BMW E39 Touring.
BMW M5 E39
HMS Shoreham (L32)

| HMS Shoreham |
| --- | --- |

Aluksen vaiheet
Rakentaja:  Devonportin telakka
Kölinlasku:  19. joulukuuta 1929
Laskettu vesille:  22. marraskuuta 1930
Palveluskäyttöön:  2. marraskuuta 1931
Poistui palveluskäytöstä:  syyskuu 1946
Loppuvaihe:  romutettu marraskuussa 1946
Tekniset tiedot
Uppouma:  1 123 t
Pituus:  86 m
Leveys:  11 m
Syväys:  2,51 m
Koneteho:  2 000 shp (1 491 kW)
Nopeus:  16 solmua
Miehistöä:  95
Aseistus
Aseistus:  1 x LA 4" -tykki 4 x 3 naulan tykkiä
HMS Shoreham (viirinumerot L32 ja U32) oli Britannian kuninkaallisen laivaston Shoreham-luokan sluuppi toisessa maailmansodassa.
Valmistus

Alus tilattiin 23. syyskuuta 1929 vuoden 1929 laivasto-ohjelmassa Devonportin telakalta, missä köli laskettiin 19. joulukuuta 1929. Alus laskettiin vesille 22. marraskuuta 1930 kumminaan Darnleyn kreivitär ja valmistui 2. marraskuuta 1931.